Lisa 1

01.12.2021 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/21/3145-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 3.2-5/21/3145-1 MUUTMINE**

**25.08.2023**

**Transpordiamet**, registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Reval Auto Esindused OÜ**, registrikoodiga 11708452, aadressiga Paldiski mnt 100a, 13522 Tallinn (edaspidi **Teostaja**), mida esindab juhatuse liige Vahur Kupper, kes tegutseb põhikirja alusel,

vahel on sõlmitud 01.12.2021 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/21/3145-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 24.08.2023 numbriga 11.2-7/23/22187-1) Lepingu punkti 2.2. muutmiseks. Teostaja soovib Lepingu punktist 2.2. eemaldada õiguse teostada Ülevaatust CITROEN sõidukitele.;
4. Lepingu punktis 2.2. on märgitud: „*Teostaja võib teostada Ülevaatust esmakordselt kasutusele võetavatele M1- ja N1-kategooria AUDI, M1- ja N1-kategooria CITROEN ning M1- ja N1-kategooria KIA sõidukitele (edaspidi* ***Sõiduk****).*“;
5. Lepingu punktis 11.3. on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“;
6. Lepingu punktis 12.1. on märgitud: „*Transpordiameti poolt: Rait Parve, e-post: rait.parve@transpordiamet.ee, telefon +372 5301 8478.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1- ja N1-kategooria AUDI ning M1- ja N1-kategooria KIA sõidukitele (edaspidi **Sõiduk**).“.

1. Muuta Lepingu punkti 11.3. ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta Lepingu punkti 12.1. ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

 **Transpordiamet** **Reval Auto Esindused OÜ**

 Registrikood: 70001490 Registrikood: 11708452

 Asukoht: Valge 4 Asukoht: Paldiski mnt 100a

 11413 Tallinn 13522 Tallinn

 Telefon: +372 620 1200 Telefon: +372 508 9341
E-post: info@transpordiamet.ee E-post: vahur.kupper@audi.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*